2022.3.14.
HU
Az Európai Unió Hivatalos Lapja
L 85/7
(6)
A Hatóság 2015. január 27-i véleményében (4) megállapította, hogy az Aspergillus niger DSM 25794 vagy CGMCC 4513/CGMCC 5751 vagy CICC 40347/CGMCC 5343 által termelt citromsav a javasolt felhasználási feltételek mellett nincs káros hatással sem az állatok egészségére, sem a fogyasztók biztonságára, sem pedig a környezetre.
A Hatóság továbbá arra a következtetésre jutott, hogy az adalékanyag esetlegesen veszélyes hatást fejthet ki a bőrre, a nyálkahártyára és a szemre, és a belélegzés útján történő expozíció kockázatot jelent.
A Bizottság ezért úgy véli, hogy megfelelő óvintézkedéseket kell hozni az emberi egészségre, különösen az adalékanyag felhasználóira gyakorolt káros hatások megelőzése érdekében.
A Hatóság továbbá azt is megállapította, hogy az anyag savasságot szabályozó anyagként szolgálhat a takarmányokban.
Tartósítószerként való hatásosságát azonban – noha az az élelmiszereknél elismert – nem igazolták kellőképpen, mivel a tervezési tanulmány nem tartalmazott statisztikai elemzést.
(7)
Annak ellenére, hogy a benyújtott tanulmányok nem tartalmaztak kellő statisztikai bizonyítékot, a citromsav élelmiszerekben való felhasználására ugyanazon funkció tekintetében már megadott engedély – a 429/2008/EK bizottsági rendelet (5) feltételei alapján – elegendő bizonyítéknak minősült az anyag tartósítószerként való hatékonyságát illetően.
(8)
A Hatóság 2014. július 1-jei (6) és 2015. szeptember 8-i (7) véleményében megállapította, hogy a szorbinsav és a kálium-szorbát a javasolt használati feltételek mellett nincs káros hatással sem az állatok egészségére, sem a fogyasztók biztonságára, sem pedig a környezetre.
A Hatóság azt is megállapította, hogy az adalékanyagok bőr-, szem- és légútirritálóak.
A Bizottság ezért úgy véli, hogy megfelelő óvintézkedéseket kell hozni az emberi egészségre, különösen az adalékanyag felhasználóira gyakorolt káros hatások megelőzése érdekében.
A Hatóság továbbá megállapította, hogy a szorbinsav és a kálium-szorbát tartósítószerként való felhasználásra engedélyezett élelmiszer-adalékanyagok az Unióban.
Észszerűen feltételezhető, hogy az élelmiszerekben kifejtett hatásuk – hasonló koncentrációjú és hasonló feltételek mellett történő felhasználás esetén – a takarmányokban is megfigyelhető lesz.
(9)
A Hatóság 2012. február 1-jei (8) és 2021. május 6-i (9) véleményében megállapította, hogy az ecetsav, a nátriumdiacetát és a kalcium-acetát a javasolt használati feltételek mellett nincs káros hatással sem az állatok egészségére, sem a fogyasztók biztonságára, sem pedig a környezetre.
Azt is megállapította továbbá, hogy a hígított sav irritáló hatásúnak minősül, nagyobb koncentrációban pedig maró hatású és különösen veszélyes a szemre.
A Bizottság ezért úgy véli, hogy megfelelő óvintézkedéseket kell hozni az emberi egészségre, különösen az adalékanyag felhasználóira gyakorolt káros hatások megelőzése érdekében.
A Hatóság továbbá megállapította, hogy az ecetsav, a nátrium-diacetát és a kalcium-acetát tartósítószerként való felhasználásra engedélyezett élelmiszer-adalékanyagok az Unióban.
Észszerűen feltételezhető, hogy az élelmiszerekben kifejtett hatásuk – hasonló koncentrációjú és hasonló feltételek mellett történő felhasználás esetén – a takarmányokban is megfigyelhető lesz.
(10)
A Hatóság 2011. november 16-i (10) véleményében megállapította, hogy a propionsav, a nátrium-propionát, a kalcium-propionát és az ammónium-propionát a javasolt használati feltételek mellett nincs káros hatással sem az állatok egészségére, sem a fogyasztók biztonságára, sem pedig a környezetre.
Azt is megállapította továbbá, hogy a propionsav és a nátrium-propionát, a kalcium-propionát és az ammónium-propionát bőr-, nyálkahártya- és szemkorróziót okoz.
A Bizottság ezért úgy véli, hogy megfelelő óvintézkedéseket kell hozni az emberi egészségre, különösen az adalékanyag felhasználóira gyakorolt káros hatások megelőzése érdekében.
A Hatóság ezenfelül arra a következtetésre jutott, hogy a propionsav, a nátrium-propionát, a kalcium-propionát és az ammónium-propionát tartósítószerként szolgálhat a takarmányokban.
(4) EFSA Journal 2015;13(2):4009 és EFSA Journal 2015;13(2):4010.
(5) A Bizottság 429/2008/EK rendelete (2008.
április 25.) az 1831/2003/EK európai parlamenti és tanácsi rendeletnek a kérelmek elkészítése és megjelenési formája, valamint a takarmány-adalékanyagok értékelése és engedélyezése tekintetében történő végrehajtására vonatkozó részletes szabályokról (HL L 133., 2008.5.22., 57. o.).
(6) EFSA Journal 2014;12(7):3792.
(7) EFSA Journal 2015;13(9):4239.
(8) EFSA Journal 2012;10(2):2571.
(9) EFSA Journal 2021;19(5):6615.
(10) EFSA Journal 2011;9(12):2446.